7. Osobitná situácia žien vo väzení a vplyv uväznenia rodičov na spoločenský a rodinný život (
- Pred začiatkom hlasovania:
Teresa Riera Madurell
(ES) Vážená pani predsedajúca, prv, než začneme hlasovať o tejto správe, musím povedať, že spoločne so spravodajkyňou, pani Panayotopoulosovou, a inými spravodajcami, by sme radi predložili ústny pozmeňujúci a doplňujúci návrh, týkajúci sa prvého pozmeňujúceho a doplňujúceho návrhu k odseku 6.
Navrhujeme odstrániť posledné dve slová pozmeňujúceho a doplňujúceho návrhu, poviem ich v angličtine: (EN) "contraception and abortion"; (ES) tým by sme sa vyhli potrebe hlasovať o druhej časti predmetného pozmeňujúceho a doplňujúceho návrhu.
(Parlament súhlasil s prijatím ústneho pozmeňujúceho a doplňujúceho návrhu)
- Pred začiatkom hlasovania o pozmeňujúcom a doplňujúcom návrhu 7:
Marie Panayotopoulos-Cassiotou
Vážená pani predsedajúca, tento návrh sa týka zmeny v slovnom spojení "väznenie dievčat a chlapcov"; a tiež sa mení vek zo 17 na 18 rokov.
(Parlament súhlasil s prijatím ústneho pozmeňujúceho a doplňujúceho návrhu)
